
Budapest Főváros XIV. Kerület Zugló Önkormányzata
Polgármestere, Demokratikus Koalíció Frakció, MSZP-Összefogás Zuglóért Frakció, Momentum Mozgalom Frakció, Szabó Rebeka alpolgármester, Vida Attila önkormányzati képviselő

Szám: 123-740/2021
Nyilvános ülésen tárgyalandó! 
Napirend száma: …….

Képviselő-testület 

2021. december 16-i ülésére

Tisztelt Képviselő-testület!

Tárgy:

Intézkedés a Budapest Főváros XIV. Kerület Zugló Önkormányzata 17. számú házi gyermekorvosi körzetében helyettesítési feladatokat ellátó házi gyermekorvosok munkájának megbecsülése érdekében
I. Előzmények

Budapest Főváros XIV. Kerület Zugló Önkormányzata Képviselő-testülete 212/2021. (V. 27.) önkormányzati határozatával a 17. számú házi gyermekorvosi körzet feladatellátását átadta a Zuglói Egészségügyi Szolgálatnak. Az egészségügyi szolgáltató a helyettesítési feladatok ellátására a jelenleg fennálló jogtechnikai akadályra tekintettel szerződést nem tudott kötni a házi gyermekorvosokkal, így a helyettesítésben 2021. július 1. napjától résztvevő 5 házi gyermekorvos NEAK finanszírozásban nem részesül. 
II. Vélemények

Az egészségügy jelentős mértékű humánerőforrás hiánnyal küzd. Jelen rendkívüli helyzetben elengedhetetlen, hogy azon házi gyermekorvosok, akik saját körzetük gyermekeinek ellátásán felül üres praxis gyermekeit is ellátják, az erkölcsi megbecsülésen kívül munkájuk elismeréseként jutalomban részesüljenek.
Jogi Főosztály véleménye:
Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Főosztály véleménye: 
Észrevételt nem tesz.
III. Bizottsági vélemények

Az előterjesztést a Népjóléti Bizottság, valamint a Pénzügyi és Költségvetési Bizottság tárgyalja.
IV. Döntési javaslat 

 

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint 50. §-a alapján egyszerű szótöbbséget igényel. 

Budapest, 2021. december 6.
                                                



Horváth Csaba

Mellékletek: 

1. melléklet: határozati javaslat
Az előterjesztést készítette: 

dr. Szűcs Krisztina – Humánszolgáltatási Főosztály Intézményfelügyeleti Osztály
1. melléklet a 123-740/2021. előterjesztéshez
Budapest Főváros XIV. Kerület Zugló Önkormányzata Képviselő-testülete 

…/2021. (… …) önkormányzati határozata
a Budapest Főváros XIV. Kerület Zugló Önkormányzata 17. számú házi gyermekorvosi körzetében helyettesítési feladatokat ellátó házi gyermekorvosok munkájának megbecsülése érdekében történt intézkedésről 
1. Budapest Főváros XIV. Kerület Zugló Önkormányzata Képviselő-testülete úgy dönt, hogy a 17. számú házi gyermekorvosi körzetben helyettesítési feladatokat ellátó házi gyermekorvosokat jutalomban részesíti az alábbiak szerint:

	Sorsz.
	Név
	Bruttó összeg (Ft)

	1.
	Dr. Sal Péter
	1 688 312

	2.
	Dr. Bartha Csaba
	1 688 312

	3.
	Dr. Velkey Veronika
	1 688 312

	4.
	Dr. Miklós Lenke
	1 688 312

	5.
	Dr. Márkus Éva
	1 038 960

	
	Összesen:
	7 792 208


2. A Képviselő-testület a jutalmazás költségvetési fedezetét (személyi juttatás 7 792 208 Ft + 1 207 792 Ft Munkáltatót terhelő járulék = 9 000 000 Ft), 9 000 000 Ft-ot a Zuglói Egészségügyi Szolgálat irányítószervi támogatásának egyidejű csökkentésével biztosítja.

3. A Képviselő-testület felkéri a Gazdasági Főosztály vezetőjét, hogy az előirányzatok átcsoportosításáról, illetve a jutalmak számfejtéséről és a kifizetésről gondoskodjon. 

Határidő:
2021. december 31.
Felelős:
Polgármester (Humánszolgáltatási Főosztály Intézményfelügyeleti Osztály útján)

PAGE  
2

